Συμμετοχή της Γερμανίας στους Θερινούς Ολυμπιακούς Αγώνες 1896

Δεκαεννέα αθλητές από τη Γερμανία συμμετείχαν σε έξι αθλήματα στους Θερινούς Ολυμπιακούς Αγώνες του 1896 στην Αθήνα. 

Η γυμναστική ήταν το πιο επιτυχημένο άθλημα των Γερμανών, οι οποίοι είχαν 75 συμμετοχές σε 26 αγωνίσματα, κερδίζοντας συνολικά 13 μετάλλια.

Νικητές 
Για περισσότερες πληροφορίες: Πίνακας μεταλλίων Θερινών Ολυμπιακών Αγώνων 1896 και Κατάλογος νικητών Θερινών Ολυμπιακών Αγώνων 1896

Η Γερμανία κατέκτησε την τρίτη θέση στον πίνακα μεταλλίων με έξι χρυσά, πέντε ασημένια και δύο χάλκινα μετάλλια. 

| width=78% align=left valign=top |

| width=22% align=left valign=top |

Συμμετέχοντες 

 Ο Καρλ Σούμαν αγωνίστηκε σε τέσσερα διαφορετικά αθλήματα (άρση βαρών, γυμναστική, πάλη και στίβο). Σε δύο αθλήματα αγωνίστηκαν οι Φρίντριχ Τράουν (αντισφαίριση και στίβο) και Φριτς Χόφμαν (γυμναστική και στίβο).

Αποτελέσματα ανά άθλημα

Αντισφαίριση 

Ο Φρίντριχ Τράουν ηττήθηκε στον πρώτο γύρο του απλού από τον Βρετανό Τζον Μπόλαντ και έμεινε εκτός συνέχειας. Οι δυο τους συμμετείχαν ως ζευγάρι στο διπλό κατακτώντας το χρυσό μετάλλιο, το οποίο όμως δεν προσμετράται στη Γερμανία αλλά στη Μικτή ομάδα.

Άρση βαρών 

Ο Καρλ Σούμαν τερμάτισε στην τέταρτη θέση στο αγώνισμα με δύο χέρια, αν και τα κιλά που σήκωσε ήταν ίδια με αυτά του χάλκινου νικητή, Σωτήρη Βερσή.

Γυμναστική 

Η Γερμανία κυριάρχησε στη γυμναστική κατακτώντας τα πέντε από τα οκτώ χρυσά μετάλλια, ενώ οι αθλητές της κέρδισαν μετάλλιο σε όλα τα αγωνίσματα.

Πάλη 

Ο Καρλ Σούμαν αντιμετώπισε στα προημιτελικά τον Βρετανό Λάντσεστον Έλιοτ, χρυσό ολυμπιονίκη στην άρση βάρων, τον οποίο κέρδισε αρκετά εύκολα. Πέρασε άνευ αγώνα στον τελικό, όπου αντιμετώπισε τον Έλληνα Γεώργιο Τσίτα. Ο αγώνας διήρκησε 40 λεπτά πριν διακοπεί λόγω σκότους, αφού είχε αρχίσει να δύει ο ήλιος. Το πρωινό της επόμενης ημέρας, οι δύο αντίπαλοι επέστρεψαν στον αγώνα και ο Σούμαν πήρε τη νίκη λίγο αργότερα.

Ποδηλασία 

Το μοναδικό μετάλλιο της Γερμανίας στην ποδηλασία ήρθε από τον Άουγκουστ Γκέντριχ στον αγώνα σε δημόσιο δρόμο.

Στίβος 

Το ασημένιο του Φριτς Χόφμαν στα 100 μέτρα ήταν το μοναδικό μετάλλιο που κέρδισαν οι αθλητές της Γερμανίας στον στίβο.

Πηγές 
 Επίσημο Χρονικό των Αγώνων (Τόμος Β'): 

Γερμανια
Αθλητισμός στη Γερμανία